Blitsberig: Gort is gaar ná Hamilton en Verstappen botsMax Verstappen se renmotor ná die ongeluk. Foto: Twitter. Die tweestryd tussen Max Verstappen en Lewis Hamilton het lelik geraak toe die twee renjaers se motors vroeg in die Britse Grand Prix gebots het. Verstappen en Hamilton het swaarde om ’n draai gekruis en die Mercedes-renjaer se motor het sy Red Bull-teenstander se agterband getref. Die blitsige Red Bull-motor het teen amper 290 km/h getol en teen ’n versperring gebots. Hamilton se motor is beskadig, maar hy kon verder ry. Kort daarna het die wedrenbeamptes die wedren gestop en ’n ontstoke Christian Horner (Red Bull-baas) het hul ore behoorlik laat tuit. “Dit was Max se draai en dit was ongetwyfeld Lewis se skuld,” het Horner gesê. Terselfdertyd het Hamilton weer aangevoer dat dit sy draai was. The view from above of *that* incident#BritishGP ???????? #F1 pic.twitter.com/O7QhraSNq0 — Formula 1 (@F1) July 18, 2021 Mercedes is tans onder geweldige druk nadat Red Bull die afgelope vyf wedrenne gewen het. “Nou ervaar Mercedes en Lewis eerstehands wat Red Bull en Max al die jare moes deurmaak. Hulle moet nou bontstaan om aan almal te verduidelik waarom hulle nie gewen het nie en dit sorg vir baie meer druk,” het die oudrenjaer vroeër Jan Lammers gesê. The moment of impact between Hamilton and Verstappen ????#BritishGP ???????? #F1 pic.twitter.com/kxbV5xPYPt — Formula 1 (@F1) July 18, 2021